Kommissionens beslutning

af 19. april 2004

om ændring af beslutning 95/30/EF med henblik på at fastsætte betingelser for import fra Marokko af toskallede bløddyr, der tilhører arten Acanthocardia tuberculatum, og som er høstet og forarbejdet i henhold til betingelserne i beslutning 96/77/EF

(meddelt under nummer K(2004) 1386)

(EØS-relevant tekst)

(2004/367/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), særlig artikel 11, stk. 1, og

ud fra følgende betragtninger:

(1) Ved Kommissionens beslutning 95/30/EF(2) er der fastsat særlige betingelser for import af fiskevarer og akvakulturprodukter med oprindelse i Marokko.

(2) Videnskabelige undersøgelser af toskallede bløddyr, der tilhører arten Acanthocardia tuberculatum, og som er høstet i produktionsområder med et højt toksicitetsniveau af paralytisk skaldyrsgift (PSP), har vist, at en passende varmebehandling kan sikre en reduktion af PSP-indholdet til et niveau, der ikke kan påvises, når det oprindelige kontamineringsniveau ikke udgør over 300 μg pr. 100 g bløddyrkød.

(3) På grundlag af disse videnskabelige undersøgelser vedtog Kommissionen beslutning 96/77/EF af 18. januar 1996 om betingelserne for høstning og forarbejdning af visse toskallede bløddyr fra områder, hvor indholdet af paralytiske toksiner overskrider grænserne i Rådets direktiv 91/492/EØF(3).

(4) I henhold til beslutning 96/77/EF har Spanien på visse betingelser tilladelse til at høste toskallede bløddyr, der tilhører arten Acanthocardia tuberculatum, i områder, hvor PSP-indholdet i spiselige dele af disse bløddyr udgør over 80 μg pr. 100 g, men under 300 μg pr. 100 g. De pågældende toskallede bløddyr kan anvendes til konsum, når hvert parti efter forarbejdningen er blevet underkastet en test for at efterprøve, at de ikke har et indhold af PSP, der kan påvises ved den biologiske analysemetode.

(5) Marokko har også bestande af toskallede bløddyr, der tilhører arten Acanthocardia tuberculatum, og hvis PSP-indhold i spiselige dele udgør over 80 μg pr. 100 g, men under 300 μg pr. 100 g.

(6) Marokko har givet garantier vedrørende anvendelse på toskallede bløddyr, der tilhører arten Acanthocardia tuberculatum, af de betingelser, der er fastsat i beslutning 96/77/EF.

(7) Import fra Marokko af forarbejdede toskallede bløddyr, herunder også på dåse, der tilhører arten Acanthocardia tuberculatum, og som er høstet og forarbejdet på vilkår, der opfylder sundhedskravene i direktiv 91/493/EØF, og i overensstemmelse med betingelserne for høstning og forarbejdning i beslutning 96/77/EF, bør tillades.

(8) Beslutning 95/30/EF bør derfor ændres i overensstemmelse hermed.

(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 95/30/EF foretages følgende ændringer:

1) I artikel 2 indsættes som nr. 4:

"4. Forarbejdede toskallede bløddyr, herunder også på dåse, der tilhører arten Acanthocardia tuberculatum, skal ledsages af:

a) en supplerende sundhedserklæring i overensstemmelse med modellen i bilag A

b) analyseresultaterne af testen, der viser, at bløddyrene ikke har et indhold af paralytisk skaldyrsgift (PSP), der kan påvises ved den biologiske analysemetode."

2) I bilag A indsættes teksten i bilaget til nærværende beslutning.

Artikel 2

Denne beslutning anvendes fra den 24. april 2004.

Artikel 3

Denne beslutning er rettet til medlemsstaterne.

Udfærdiget i Bruxelles, den 19. april 2004.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 42 af 24.2.1995, s. 32. Senest ændret ved beslutning 97/581/EF (EFT L 237 af 28.8.1997, s. 26).

(3) EFT L 15 af 20.1.1996, s. 46.

BILAG

>PIC FILE= "L_2004114DA.003802.TIF">